Die Uilhuisie | LekkeSlaap
Die Uilhuisie: Hooffoto's
Adres: Dasklipweg, Uitkyk Plaas, Porterville, 6810, Wes-Kaap
Die Uilhuisie is net 12 km van Porterville af geleë, op die Uitkyk Plaas aan die voet van die manjifieke Olifantsrivier-bergreeks. Die Uilhuisie bied 'n prentjiemooi plek om te ontspan en asem te skep.
Dié afgeleë en rustieke selfsorg-eenheid beskik oor 1 slaapkamer en 1 badkamer. Die eenheid bied slaapplek vir 6 gaste. Die slaapkamer het 'n dubbelbed en 2 enkelbeddens. Die badkamer het 'n stort-oor-bad, 'n wasbak en 'n toilet. Al die beddegoed en handdoeke word voorsien. Die leefarea het 'n slaapbank, geskik vir 2 persone.
Die kombuisie is toegerus met 'n yskas-vrieskas, ketel, tweeplaatgasstoof, eetgerei en breekware. Die eenheid het 'n binne- en buitebraai en 'n kaggel.
Die water wat in Die Uilhuisie gebruik word, is fonteinwater uit die berg. Dis soms baie winderig hier en ander kere baie warm.
Die Uilhuisie is net die plek as jy wil kom afskakel van die stad se gedruis! Dis stil en eenkant met pragtige sonsondergange en die natuurskoon om jou.
Daar is ook 'n TV met 'n USB-koppelpunt. So bring flieks saam, as jy op bank wil kom ontspan en flieks kyk. Jy kan ook jou skootrekenaar saambring en aan die TV koppel om flieks te kyk. Daar moet net vooraf gevra word vir die televisie.
Kom en geniet die stilte wat die Uilhuisie bied!
Die dam is tans vol, ideaal vir swem en visvang.
’n Bespreking by Die Uilhuisie sluit in:
4.7 uit 5van 36 resensies vir Die Uilhuisie
Dasklipweg, Uitkyk Plaas, Porterville, 6810, Wes-Kaap
Gaste dink Die Uilhuisie het ’n uitstekende ligging
https://travelground.imgix.net/AAEAAQAAAAAAAAAAAAAAYw30565n85triQe5XKs8W1iqPAgjVFc0g3fkSVPurdHuJh5Cdf?w=1440&h=960&fit=crop&auto=format Vanaf R700 per nag (vir 4 persone) 36 5 1 5 Dasklip Road Uitkyk Farm 6810 Wes-Kaap 086 999 0018 14:00-18:00 11:00 -32.92023150787 19.022612035242